Държавен вестник, бр. 19, 2022 г., стр. 9

БРОЙ  19	
Д Ъ Р Ж А В Е Н  В Е С Т Н И К 	
СТР.  9  
Раздел III
Проверка за допустимост и формална редов­
ност на жалбите и исканията
Чл. 17. (1) За всяка постъпила жалба или 
искане се изпраща съобщение на заинтере­
сованата страна.
(2) Когато обект на производството е меж­
дународна регистрация на марка, съобщението 
по ал. 1 и всяка следваща кореспонденция във 
връзка с производството се изпраща на при­
тежателя на международната регистрация или 
на неговия пълномощник, ако е предоставен 
адрес за кореспонденция на територията на 
Република България.
(3) Когато обект на производството е 
международна регистрация и притежателят 
є няма адрес на територията на Република 
България или пълномощник, съобщението 
по ал. 1 се изпраща на представителя пред 
Международното бюро, а при липса на такъв 
или при неуспешното му уведомяване – на 
притежателя на международната регистрация.
(4) В случаите по ал. 3 със съобщението се 
предоставя едномесечен срок за посочване на 
пълномощник съгласно чл. 3, ал. 2 от ЗМГО 
и/или посочване на адрес в Република Бъл­
гария съгласно чл. 3а, ал. 3 от ЗМГО.
(5) Когато изискванията по ал. 4 не бъдат 
изпълнени в срок, като последваща кореспон­
денция се изпращат единствено решенията 
по спора.
Чл. 18. (1) За всяка жалба се проверява:
1. спазен ли е срокът по чл. 70, ал. 1 от 
ЗМГО;
2. налице ли е правен интерес;
3. платена ли е държавна такса съгласно 
Тарифата за таксите, които се събират от Па­
тентното ведомство на Република България.
(2) За всяко искане се проверява:
1. налице ли е действаща регистрация на 
марката, във връзка с която е подадено ис­
кането, съгласно изискването по чл. 70, ал. 2 
от ЗМГО;
2. налице ли е правен интерес, когато 
такъв се изисква;
3. платена ли е държавна такса съгласно 
Тарифата за таксите, които се събират от Па­
тентното ведомство на Република България;
4. подадена ли е заявка по чл. 52, ал. 1, т. 2 
от ЗМГО, която се отнася до национална марка, 
марка на Европейския съюз или международна 
регистрация на марка с посочване на Република 
България или Европейския съюз, и платена 
ли е такса по чл. 42, ал. 6 от ЗМГО, когато 
подадената заявка е за национална марка;
5. подавал ли е искателят опозиция срещу 
регистрацията на по-късната марка и по нея 
образувано ли е производство по чл. 57 от 
ЗМГО, когато искането за заличаване е на 
основание чл. 36, ал. 3, т. 1 от ЗМГО;
6. изтекъл ли е 5-годишен срок от датата 
на регистрация или датата на публикация 
на международната регистрация до датата 
на подаване на искането по чл. 35, ал. 1, т. 1 
от ЗМГО.
(3) Когато жалба или искане, подадени от 
повече от едно лице, не отговарят на изисква­
нията на чл. 12, ал. 9 и 10, на жалбоподателите 
или искателите се предоставя 14-дневен срок, 
в който да подадат отделни жалби или иска­
ния и да заплатят отделни държавни такси 
съобразно броя на лицата със самостоятелен 
правен интерес.
(4) Когато по жалбата или искането не е 
платена държавна такса или тя е в непълен 
размер, и/или не е обоснован правен интерес, 
и/или не е подадена заявка по чл. 52, ал. 1, т. 2 
от ЗМГО и за нея не е платена такса съгласно 
чл. 42, ал. 6 от ЗМГО, когато подадената заяв­
ка е за национална марка, на жалбоподателя, 
съответно на искателя, се предоставя 14-дневен 
срок за отстраняване на нередовностите.
(5) При неяснота относно наличието на 
платена държавна такса или датата, на която 
същата е платена, на жалбоподателя, съответно 
на искателя, се предоставя 14-дневен срок за 
представяне на доказателства за извършено 
плащане и/или за установяване на датата 
на неговото нареждане. Тази разпоредба се 
прилага и при неяснота относно наличието 
на обстоятелствата по ал. 2, т. 4.
(6) Жалби и искания, по които не са нали­
це условията по ал. 1 – 5, са недопустими и 
производство по тях не се образува. В случай 
че е образувано производство по недопустима 
жалба или искане, същото се прекратява.
(7) Когато жалбата или искането не съдър­
жа квалифициран електронен или саморъчен 
подпис и в срока по чл. 2, ал. 2 и 3 не постъпи 
подписан оригинал или идентичен екземпляр, 
на жалбоподателя или искателя се изпраща 
уведомление да потвърди подадената жалба 
или искане в 7-дневен срок. Ако в указания 
срок не постъпи изрично потвърждение с 
квалифициран електронен или саморъчен 
подпис, производство не се образува.
(8) За всяка допустима жалба или искане 
се проверява дали отговаря на останалите 
изисквания на чл. 12 и 13. Когато се кон­
статират нередовности, на жалбоподателя, 
съответно на искателя, се предоставя едноме­
сечен срок за отстраняването им. По жалби 
или искания, по които нередовностите не са 
отстранени в указания срок, производството 
се прекратява, при условие че неотстранените 
нередовности не позволяват да се установят 
страните, предметът и обхватът на жалбата 
или искането.
(9) При възражение на ответната страна 
относно представителната власт на пълномощ­
ник на юридическо лице на пълномощника 
се предоставя едномесечен срок да представи 
доказателства, чрез които може да се проследи 
надлежното му упълномощаване от законен 
представител на юридическото лице.